ddrg/super_eurlex huggingface dataset:
Oficiālais Vēstnesis L 209 , 02/08/2001 Lpp. 0013 - 0013



Komisijas Regula (EK) Nr. 1578/2001 (2001. gada 1. augusts), ar ko nosaka paaugstināta jutīguma ražošanas zonas un/vai augstas kvalitātes šķirņu grupas, kas atbrīvotas no kvotu atpirkšanas programmas piemērošanas attiecībā uz jēltabaku EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1336/2000 [2], un jo īpaši tās 14.a pantu, tā kā: (1) Saskaņā ar 34. panta 2. punktu Komisijas 1998. gada 22. decembra Regulā (EK) Nr. 2848/98, ar ko paredz sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz piemaksu shēmu, ražošanas kvotām un īpašo atbalstu, ko piešķir ražotāju grupām jēltabakas nozarē [3], kurā jaunākie grozījumi izdarīti ar Regulu (EK) Nr. 1441/2001 [4], Komisijai, balstoties uz dalībvalstu priekšlikumiem, jānosaka, kuras paaugstināta jutīguma ražošanas zonas un/vai augstas kvalitātes šķirņu grupas līdz, maksimums, 25 % no katras dalībvalsts garantētā sliekšņa jāatbrīvo no kvotu atpirkšanas programmas piemērošanas. (2) Pēc atsevišķu dalībvalstu pieprasījuma vajadzētu noteikt šīs augstas kvalitātes šķirņu grupas. (3) Tā kā Regulas (EK) Nr. 2848/98 35. panta 2. punkts paredz, ka dalībvalstij jāpaziņo atklātībā savs nodoms pārdot no 1. septembra, lai citi ražotāji varētu iepirkt kvotas pirms tās ir faktiski atpirktas, šī Regula jāpiemēro no 2001. gada 31. augusta. (4) Šajā regulā paredzētie pasākumi ir saskaņā ar Tabakas pārvaldības komitejas atzinumu, IR PIEŅĒMUSI ŠO REGULU. 1. pants Augstas kvalitātes šķirņu grupu tabakas daudzumi, kas atbrīvoti no kvotu atpirkšanas 2001. gada ražai ir: Portugālē: I grupa: | 1251 tonna | II grupa: | 283 tonnas | Francijā: I grupa: | 1432,66 tonnas | II grupa: | 2492,750 tonnas | III grupa: | 1004,381 tonna | 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2001. gada 31. augusta. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 1. augustā Komisijas vārdā — Komisijas loceklis Frederik Bolkestein [1] OV L 215, 30.7.1992., 70. lpp. [2] OV L 154, 27.6.2000., 2. lpp. [3] OV L 358, 31.12.1998., 17. lpp. [4] OV L 193, 17.7.2001., 5. lpp. --------------------------------------------------
Oficiālais Vēstnesis L 345 , 29/12/2001 Lpp. 0006 - 0006



Padomes Regula (EK) Nr. 2583/2001 (2001. gada 19. decembris), ar kuru groza Regulu (EEK) Nr. 2204/90, kas paredz papildu vispārējus noteikumus piena un piena produktu tirgus kopīgajai organizācijai attiecībā uz sieru EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Regula (EEK) Nr. 2204/90 [3] izmanto kazeīnu un kazeinātus siera ražošanā, par ko jāsaņem iepriekšēja atļauja un attiecībā uz ko ievēro to, ka minētās regulas 3. panta 3. punkts paredz Kopienas sankciju, kuru piemēro neatļautas izmantošanas gadījumā, kas jo īpaši attiecas uz vājpiena vērtību, kura rodas no sausā vājpiena intervences cenas. (2) Minētās sankcijas mērķis ir novērst ekonomisko labumu, kas rodas no neatļautas izmantošanas, sankcijas aprēķinam jābūt balstītam uz tirgus cenu sausajam vājpienam, kura patiesāk atspoguļo reālās vājpiena kā izejmateriāla izmaksas siera ražošanā, IR PIEŅĒMUSI ŠO REGULU. 1. pants Ar šo Regulas (EEK) Nr. 2204/90 3. panta 3. punktu aizstāj ar šādu punktu: "3. Neskarot sankcijas, ko noteikusi vai paredzējusi noteikt attiecīgā dalībvalsts, par 100 kilogramiem bez atļaujas izmantota kazeīna un kazeinātu jāmaksā summa, kura vienāda ar 110 % no starpības starp 100 kilogramu kazeīna un kazeinātu saražošanai vajadzīgā vājpiena vērtības, ko nosaka sausā vājpiena tirgus cena, no vienas puses, un kazeīna un kazeināta tirgus cena, no otras puses. Šīs vērtības nosaka saskaņā ar procedūru, kas noteikta 42. pantā Padomes 1999. gada 17. maija Regulā (EK) Nr. 1255/1999 par piena un piena produktu tirgus kopīgo organizāciju [4]." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. decembrī Padomes vārdā — priekšsēdētājs A. Neyts-Uyttebroeck [1] OV C 304 E, 30.10.2001., 177. lpp. [2] Atzinums sniegts 2001. gada 11. decembrī (Oficiālajā Vēstnesī vēl nav publicēts). [3] OV L 201, 31.7.1990., 7. lpp. [4] OV L 160, 26.6.1999., 48. lpp. --------------------------------------------------
Oficiālais Vēstnesis L 328 , 13/12/2001 Lpp. 0028 - 0028



Komisijas Regula (EK) Nr. 2429/2001 (2001. gada 12. decembris), ar kuru groza Regulu (EK) Nr. 1623/2000, ar ko paredz sīki izstrādātus noteikumus Padomes Regulas (EK) Nr. 1493/1999 par vīna tirgus kopīgo organizāciju ieviešanai, attiecībā uz tirgus mehānismiem, un groza Regulu (EK) Nr. 442/2001, ar ko Portugālē attiecībā uz galda vīniem paredz sākt Padomes Regulas (EK) Nr. 1493/1999 30. pantā paredzēto krīzes destilāciju EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2826/2000 [2], un jo īpaši tās 33. pantu, tā kā: (1) Spirtam, kas jāpiegādā intervences aģentūrai, sākot krīzes destilāciju Portugālē 2000./2001. vīna gadā, ir vajadzīgas papildu valsts noliktavu telpas. Tāpēc ir vajadzīgi lieli ierīkošanas darbi, ko nevar pabeigt laikā. Tādēļ spirta rūpnīcām nav iespējams piegādāt spirtu līdz noteiktajai dienai, t. i., 2001. gada 30. novembrim. Tāpēc termiņš jāpagarina par vienu mēnesi, un šo grozījumu jāpiemēro no 2001. gada 1. decembra. (2) Saskaņā ar 62. panta 1. punktu Komisijas Regulā (EK) Nr. 1623/2000 [3], kurā jaunākie grozījumi izdarīti ar Regulu (EK) Nr. 2047/200 [4], minētais datums attiecas uz blakusproduktiem. Saskaņā ar 4. panta 3. punktu Komisijas Regulā (EK) Nr. 442/200 [5], kurā grozījumi izdarīti ar Regulu (EK) Nr. 1233/200 [6], minētais datums attiecas uz destilācijā iegūto spirtu. (3) Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants 1. Regulas (EK) Nr. 1623/2000 62. panta 1. punktam pievieno šādu daļu: "Neatkarīgi no šā punkta pirmās daļas 2000./2001. vīna gadā spirta rūpnīcas Portugālē var piegādāt intervences aģentūrai produktus ar spirta koncentrāciju vismaz 92 tilpuma % vēlākais līdz nākamā gada 31. decembrim pēc attiecīgā vīna gada." 2. Regulas (EK) Nr. 442/2001 4. panta 3. punktu aizstāj ar šādu punktu: "3. Vīnu piegādā spirta rūpnīcām vēlākais līdz 2001. gada 20. jūlijam. Iegūto spirtu intervences aģentūrai piegādā vēlākais līdz 2001. gada 31. decembrim." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001. gada 1. decembra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 12. decembrī Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 328, 23.12.2000., 2. lpp. [3] OV L 194, 31.7.2000., 45. lpp. [4] OV L 276, 19.10.2001., 15. lpp. [5] OV L 63, 3.3.2001., 52. lpp. [6] OV L 168, 23.6.2001., 11. lpp. --------------------------------------------------
Oficiālais Vēstnesis L 055 , 26/02/2002 Lpp. 0016 - 0016



Komisijas Regula (EK) Nr. 348/2002 (2002. gada 25. februāris), ar kuru atkāpjas no Regulas (EK) Nr. 174/1999, ar ko nosaka īpašus sīki izstrādātus noteikumus Padomes Regulas (EEK) Nr. 804/68 piemērošanai attiecībā uz piena un piena produktu eksporta licencēm un eksporta kompensācijām, un ar kuru atkāpjas no Regulas (EK) Nr. 800/1999, kas nosaka sīki izstrādātus kopīgus noteikumus, kas jāievēro, piemērojot eksporta kompensāciju sistēmu lauksaimniecības produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 31. panta 14. punktu, tā kā: (1) 6. pants Komisijas Regulā (EK) Nr. 174/1999 [3], kurā jaunākie grozījumi izdarīti ar Regulu (EK) Nr. 156/2002 [4], nosaka eksporta licenču derīguma termiņu. 18. panta 3. punkts Komisijas Regulā (EK) Nr. 800/1999 [5], kurā jaunākie grozījumi izdarīti ar Regulu (EK) Nr. 2299/2001 [6], nosaka kompensācija likmi, ko piemēro, ja nav ievērots galamērķis, kurš norādīts licencē. (2) Starp Eiropas Savienību un Igauniju notiek sarunas par tirdzniecības liberalizāciju. Šīs sarunas attiecas uz koncesijām, ko piemēros no 2002. gada 1. jūlija. Lai nepieļautu traucējumus tirdzniecībā ar Igauniju un neskarot koncesiju piemērošanu plānotajā dienā, jāierobežo licenču derīguma termiņš un jāveic pasākumi, kas vajadzīgi, lai licences, kuras izdotas trešās valstīs, netiktu izmantotas eksportam uz Igauniju pēc 30. jūnija. (3) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Neatkarīgi no Regulas (EK) Nr. 174/1999 6. panta derīguma termiņš tām eksporta licencēm ar iepriekš noteiktu kompensāciju, kurās norādītais galamērķis ir Igaunija, beidzas vēlākais 2002. gada 30. jūnijā. 2. pants Neatkarīgi no Regulas (EK) Nr. 800/1999 18. panta 3. punkta kompensāciju neizmaksā attiecībā uz licencēm, kurās 7. ailē norādītais galamērķis nav Igaunija un kuras no 2002. gada 1. jūlija izmanto eksportam uz Igauniju. 3. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no spēkā stāšanās dienas licencēm, par kurām iesniegts pieteikums. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 25. februārī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 193, 29.7.2000., 10. lpp. [3] OV L 20, 27.1.1999., 8. lpp. [4] OV L 25, 29.1.2002., 24. lpp. [5] OV L 102, 17.4.1999., 11. lpp. [6] OV L 308, 27.11.2001., 19. lpp. --------------------------------------------------
Oficiālais Vēstnesis L 104 , 20/04/2002 Lpp. 0026 - 0027



Komisijas Regula (EK) Nr. 680/2002 (2002. gada 19. aprīlis), ar ko groza V pielikumu Padomes Regulai (EK) Nr. 1260/2001 par cukura tirgu kopīgo organizāciju EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju [1] un jo īpaši tās 27. panta 15. punktu, tā kā: (1) Regulas (EK) Nr. 1260/2001 27. pantā paredzēta izvešanas atlīdzība par atsevišķiem produktiem, kas minēti attiecīgajā regulā, ja tos eksportē kā preces, kuras uzskaitītas minētās regulas V pielikumā. (2) Komisijas 2001. gada 6. augusta Regula (EK) Nr. 2031/2001, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un Kopējo muitas tarifu [2], groza kombinēto nomenklatūru, it īpaši attiecībā uz atsevišķiem produktiem, kas iegūti no Regulas (EK) Nr. 1260/2001 1. pantā minētajiem produktiem. (3) Tāpēc būtu jāgroza Regulas (EK) Nr. 1260/2001 V pielikumā sniegtais preču saraksts. (4) Grozījumi būtu jāpiemēro vienlaikus ar Regulu (EK) Nr. 2031/2001. (5) Šajā regulā paredzētie pasākumi ir saskaņā ar Cukura pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1260/2001 V pielikumu groza saskaņā ar šīs regulas pielikumu. 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. To piemēro no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 19. aprīlī Komisijas vārdā — Komisijas loceklis Franz Fischler [1] OV L 178, 30.6.2001., 1. lpp. [2] OV L 279, 23.10.2001., 1. lpp. -------------------------------------------------- PIELIKUMS Regulas (EK) Nr. 1260/2001 V pielikumā rindu "190530 | —Saldie cepumi; vafeles un oblatas" | aizstāj ar rindu | "—Saldie cepumi; vafeles un oblatas: | 190531 | —Saldie cepumi | 190532 | —Vafeles un oblatas" | --------------------------------------------------
Oficiālais Vēstnesis L 168 , 27/06/2002 Lpp. 0031 - 0031



Komisijas Regula (EK) Nr. 1113/2002 (2002. gada 26. jūnijs), ar kuru groza Regulu (EK) Nr. 1788/2001, ar ko paredz sīki izstrādātus noteikumus, lai īstenotu noteikumus par pārbaudes sertifikātu importam no trešām valstīm saskaņā ar 11. pantu Padomes Regulā (EEK) Nr. 2092/91 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2092/91 (1991. gada 24. jūnijs) par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem [1], kurā jaunākie grozījumi izdarīti ar Komisijas Regulu (EK) Nr. 473/2002 [2], un jo īpaši tās 11. panta 3. punkta b) apakšpunktu un 4. punktu, tā kā: (1) Ar Komisijas Regulu (EK) Nr. 1788/2001 [3] nosaka jaunu pārbaudes apliecību importam, aizstājot tās apliecības, kas noteiktas ar Komisijas Regulu (EEK) Nr. 3457/92 [4], un ar kuru paredz, ka jaunās apliecības tiks piemērotas sākot ar 2002. gada 1. jūliju attiecībā uz tiem produktiem, ko ieved saskaņā ar Regulas (EEK) Nr. 2092/91 11. panta 1. punktā un 11. panta 6. punktā noteikto procedūru. (2) Tomēr, gatavojoties 2002. gada 1. jūlijam, dažas dalībvalstis ir saskārušās ar atsevišķām tehniskām grūtībām un šaubām par Regulas (EK) Nr. 1788/2001 īstenošanu. Pārredzamības labad un lai izvairītos no neskaidrībām, šīs problēmas ir jāatrisina pirms jauno apliecību piemērošanas. (3) Tādēļ ir ieteicams atlikt Regulā (EK) Nr. 1788/2001 noteikto dienu, kurā paredzēts piemērot jaunās apliecības. (4) Šajā regulā paredzētie pasākumi ir saskaņā ar Regulas (EEK) Nr. 2092/91 14. pantā minētās komitejas sniegto atzinumu, IR PIEŅĒMUSI ŠO REGULU. 1. pants Regulu (EK) Nr. 1788/2001 groza šādi. 1. Regulas 8. pantā datumu "2002. gada 1. jūlijs" aizstāj ar datumu "2002. gada 1. novembris". 2. Regulas 9. pantā datumu "2002. gada 1. jūlijs" aizstāj ar datumu "2002. gada 1. novembris". 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 26. jūnijā Komisijas vārdā — Komisijas loceklis Franz Fischler [1] OV L 198, 22.7.1991., 1. lpp. [2] OV L 75, 16.3.2002., 21. lpp. [3] OV L 243, 13.9.2001., 3. lpp. [4] OV L 350, 1.12.1992., 56. lpp. --------------------------------------------------
Oficiālais Vēstnesis L 277 , 15/10/2002 Lpp. 0001 - 0002



Padomes Regula (EK) Nr. 1824/2002 (2002. gada 8. oktobris), ar kuru groza Regulu (EK) Nr. 2505/96, ar ko atklāj autonomas Kopienas tarifu kvotas un nosaka autonomu Kopienas tarifu kvotu pārvaldību dažiem lauksaimniecības un rūpniecības produktiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 26. pantu, ņemot vērā Komisijas priekšlikumu, tā kā: (1) Pamatojoties uz Regulu (EK) Nr. 2505/96 [1], Padome ir atklājusi Kopienas tarifu kvotas dažiem lauksaimniecības un rūpniecības produktiem. Kopienas pieprasījums pēc šiem produktiem ir jāapmierina saskaņā ar vislabvēlīgākajiem nosacījumiem. Kopienas tarifu kvotas attiecīgiem apjomiem tādēļ ir jāatklāj saskaņā ar nulles nodokļa likmēm no 2002. gada 1. jūlija, vienlaikus izvairoties no traucējumiem šo produktu tirgū. (2) Tādēļ ir jāgroza Regula (EK) Nr. 2505/96, IR PIEŅĒMUSI ŠO REGULU. 1. pants Šīs regulas pielikumā paredzētās tarifu kvotas pievieno Regulas (EK) Nr. 2505/96 I pielikumam. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Tā stājas spēkā 2002. gada 1. jūlijā. Šī regula uzliek saistības kopumā un ir tieši piemērojama visās dalībvalstīs. Luksemburgā, 2002. gada 8. oktobrī Padomes vārdā — priekšsēdētājs T. Pedersen [1] OV L 345, 31.12.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 1578/2002 (OV L 236, 4.9.2002., 3. lpp.). -------------------------------------------------- PIELIKUMS Kārtas Nr. | KN kods | TARIC kods | Apraksts | Kvotas lielums | Kvotas nodokļu likme (%) | Kvotas periods | 09.2610 | ex29252000 | 20 | (Hlormetilēn)dimetilamonija hlorīds | 25 tonnas | 0 | no 1.7.2002. līdz 31.12.2002. | 09.2976 | ex84079010 | 10 | Četrtaktu benzīna dzinēji ar cilindra tilpumu līdz 250 ml ieskaitot, 843311 apakšpozīcijā iekļauto zāliena pļaujamo mašīnu ražošanai | 650000 vienību | 0 | no 1.7.2002. līdz 30.6.2003. | --------------------------------------------------
Official Journal L 327 , 04/12/2002 P. 0001 - 0001



PADOMES REGULA (EK) Nr. 2151/2002 (2002. gada 28. novembris), ar ko groza Regulu (EK) Nr. 1098/98, ar kuru ievieš īpašus pagaidu pasākumus attiecībā uz apiņiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Komisijas priekšlikumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju[1] un jo īpaši tās 16.a pantu, tā kā: (1) Lai koriģētu pārpalikumu apiņu tirgū, Padomes Regula (EK) Nr. 1098/98[2] ievieš konkrētus pagaidu pasākumus saskaņā ar procedūru, kas paredzēta Regulas (EEK) Nr. 1696/71 16.a pantā. Tādējādi dalībvalstīs, kuras nolemj par minēto īpašo pasākumu īstenošanu, ražotāju grupas, līdz 2002. gada ražai un to iekļaujot, var izmantot pagaidu neaudzēšanu un/vai ar apiņiem apstādītās zemes galīgu izaršanu. (2) Lai gan konkrētu neaudzēšanas un izaršanas pasākumu īstenošana četrus gadus Padomes pieņemtās piecu gadu programmas laikā ir ļāvusi par 10 % samazināt ar apiņiem apstādīto zemi, salīdzinot ar 1997. gadu, joprojām nepieciešamas pūliņi, lai līdzsvarotu tirgu, un pasākumi jāveic vēl vienu gadu. (3) Tādēļ jāveic grozījumi Regulas (EK) Nr. 1098/98 2. un 4. pantā, IR PIEŅĒMUSI ŠO REGULU. 1. pants Ar šo Regulu (EK) Nr. 1098/98 groza šādi. 1. Regulas 2. panta 1. punktā: - pirmajā daļā "2002. gada raža" aizstāj ar "2003. gada raža", - otrajā daļā "2003. gada raža" aizstāj ar "2004. gada raža". 2. 4. panta otro daļu aizstāj ar šādu: "To piemēro laika posmā no 1998. gada ražas līdz 2004. gada ražai, to iekļaujot." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 28. novembrī Padomes vārdā - priekšsēdētājs M. Fischer Boel [1] OV L 175, 4.8.1971., 1. lpp. Regulā jaunākie grozījumi izdarīti ar Regulu (EK) Nr. 1514/2001 (OV L 201, 26.7.2001., 8. lpp.). [2] OV L 157, 25.5.1998., 7. lpp.
Oficiālais Vēstnesis L 179 , 09/07/2002 Lpp. 0021 - 0021



Komisijas Regula (EK) Nr. 1228/2002 (2002. gada 8. jūlijs) par importa licenču izdošanu attiecībā uz konservētām sēnēm un Regulas (EK) Nr. 1218/2002 atcelšanu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Komisijas 1995. gada 6. septembra Regulu (EK) Nr. 2125/95, ar ko atver tarifu kvotas konservētām sēnēm, kā arī paredz šo kvotu pārvaldību [1], kurā jaunākie grozījumi izdarīti ar Regulu (EK) Nr. 453/2002 [2], un jo īpaši tās 6. panta 4. punktu, tā kā: (1) Regulas (EK) Nr. 2125/95 6. panta 4. punkts nosaka to, ka tad, ja prasītie daudzumi pārsniedz pieejamos daudzumus, Komisijai jānosaka vienotas likmes procentuāls samazinājums un jāpārtrauc izsniegt licences attiecībā uz turpmākiem pieteikumiem; (2) saskaņā ar Regulas (EK) Nr. 2125/95 4. panta 1. punkta a) apakšpunktu, 2002. gada 1. un 2. jūlijā pieteiktie daudzumi produktiem ar izcelsmi Ķīnā pārsniedz pieejamos daudzumus. Tādēļ jānosaka tas, kādā apjomā licences drīkst izsniegt, un uz cik ilgu laiku jāpārtrauc licenču izsniegšana attiecībā uz visiem turpmākiem pieteikumiem. (3) Pārbaude pierādījusi, ka Regulā (EK) Nr. 1218/2002 attiecībā uz importa licenču izdošanu attiecībā uz dažām konservētām sēnēm ir kļūdas, kas ietekmē visus attiecīgos uzņēmējus. Tādēļ regula jāatceļ un jāaizvieto no tās spēkā stāšanās dienas, IR PIEŅĒMUSI ŠO REGULU. 1. pants Importa licences, par kurām pieteikumi produktiem ar izcelsmi Ķīnā saskaņā ar Regulas (EK) Nr. 2125/95 4. panta 1. punkta a) apakšpunktu ir iesniegti 2002. gada 1. un 2. jūlijā un iesniegti Komisijai 2002. gada 3. jūlijā, attiecībā uz 19,23 % no prasītajiem daudzumiem izdod ar formulējumu, kas noteikts minētās regulas 11. panta 1. punktā. 2. pants Ķīnas izcelsmes produktu importa licences, attiecībā uz kuriem pieteikumi iesniegti saskaņā ar Regulu (EK) Nr. 2125/95, pārtrauc izdot attiecībā uz pieteikumiem, kuri iesniegti laikā starp 2002. gada 3. jūliju un 31. decembri, ieskaitot. 3. pants Ar šo atceļ Regulu (EK) Nr. 1218/2002. 4. pants Šī regula stājas spēkā 2002. gada 9. jūlijā. To piemēro no 2002. gada 6. jūlija. Šī Regula uzliek saistības kopumā un ir tieši piemērojama visās dalībvalstīs. Briselē, 2002. gada 8. jūlijā Komisijas vārdā — lauksaimniecības ģenerāldirektors J. M. Silva Rodríguez [1] OV L 212, 7.9.1995., 16. lpp. [2] OV L 72, 14.3.2002., 9. lpp. --------------------------------------------------
Oficiālais Vēstnesis L 078 , 25/03/2003 Lpp. 0001 - 0002



Padomes Regula (EK) Nr. 527/2003 (2003. gada 17. marts), ar ko atļauj piedāvāt un piegādāt tiešam patēriņam pārtikā dažus no Argentīnas ievestus vīnus, kuru gatavošanā, iespējams, izmantoti Regulā (EK) Nr. 1493/1999 neparedzēti vīndarības procesi EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], un jo īpaši tās 45. panta 2. punktu, ņemot vērā Komisijas priekšlikumu, tā kā: (1) Regulas (EK) Nr. 1493/1999 45. panta 1. punktā ir piedāvāta iespēja pieņemt atkāpes attiecībā uz ievestiem produktiem, kuru gatavošanā izmantoti Kopienas noteikumos neatļauti vīndarības procesi. (2) Argentīnas teritorijā ražotos vīnus var gatavot, izmantojot paskābināšanu ar ābolskābi, kas ir Kopienas noteikumos neatļauts vīndarības process. (3) Pašlaik norisinās sarunas starp Kopienu, ko pārstāv Komisija, un Argentīnu, lai noslēgtu nolīgumu par vīna tirdzniecību. Tās jo īpaši attiecas uz abu pušu attiecīgajiem vīndarības procesiem, kā arī uz ģeogrāfisko norāžu aizsardzību. (4) Lai nodrošinātu minēto sarunu netraucētu norisi, uz pārejas laiku, līdz stājas spēkā nolīgums, kas izriet no minētajām sarunām, bet ne vēlāk kā līdz 2003. gada 30. septembrim, jāpieļauj atkāpe, ar kuru saskaņā vīniem, kas ražoti Argentīnas teritorijā un ko ieved Kopienā, var pievienot ābolskābi. (5) Tā kā Argentīnas vīns, kas satur ābolskābi, jau atrodas Kopienas teritorijā, tad jāpagarina atkāpju piemērošanas termiņš minētajiem vīniem, IR PIEŅĒMUSI ŠO REGULU. 1. pants 1. Atkāpjoties no Regulas (EK) Nr. 1493/1999 45. panta 1. punkta, produktus, uz kuriem attiecas KN kodi 220410, 220421, 220429 un 22043010 un ir iegūti no vīnogām, kas novāktas un vinificētas Argentīnas teritorijā un kam ražošanas laikā var būt pievienota ābolskābe saskaņā ar Argentīnas tiesību aktiem, var piedāvāt vai piegādāt tiešam patēriņam pārtikā Kopienā. Tomēr minētā atļauja ir derīga tikai līdz laikam, kad stājas spēkā nolīgums, kas noslēgts sarunās ar Argentīnu par tāda vīna tirdzniecības nolīgumu, kuru iegūst, izmantojot konkrētus vīndarības procesus, un par ģeogrāfiskās izcelsmes norāžu aizsardzību, un ne vēlāk kā līdz 2003. gada 30. septembrim. Minētā atļauja attiecas arī uz Argentīnas vīniem, kas minēti šajā punktā un ko ieved Kopienā no 2001. gada 1. janvāra. 2. Dalībvalstis nedrīkst aizliegt piedāvāt vai piegādāt tiešam patēriņam pārtikā vīnu, kas iegūts no vīnogām, kuras novāktas un vinificētas Argentīnas teritorijā saskaņā ar minētajā valstī spēkā esošajiem noteikumiem, tam pievienotās ābolskābes dēļ. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 17. martā Padomes vārdā — priekšsēdētājs G. Drys [1] OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 2585/2001 (OV L 345, 29.12.2001., 10. lpp.). --------------------------------------------------